Dr. Mohammed Ali ow’emyaka 37 omu ku basawo abaakwatibwa ebola mu ddwaliro ly’e Mubende avudde mu bulamu bwensi.
Dr.Mohammed nga yava mu Tanzania, abadde asoma degree ye eyokubiri mu kulongoosa abalwadde (Master of Medicine in Surgery) ku Kampala International University.
Abasawo 6 mu ddwaliro ekkulu e Mubende ewasooka okuzuulwa ebola omwezi oguwedde, bebaakwatibwa ekirwadde.
Okusinziira ku ministry y’ebyobulamu, abantu abakakasibwa okufa ebola baweze 7, ate abasoba mu 35 bakyajanjabibwa.
Omwogezi w’ebyobulamu Emmanuel Ainebyona agambye nti mu kiseera kino abakulu mu byobulamu batudde ku Serena hotel mu Kampala, okusalira awamu amagezi ku ngeri y’okwongera okwanganga ekirwadde.
lug_Latn lug_Latn lug_Latn lug_Latn lug_Latn